અડાલજ પોલીસે શનિવારે વિષ્ણુજી અને તેમના પરિવારને શોધવા માટે તરવૈયા સહિત ફાયબ્રિગેજની ટીમને જમિયાતપુરા પાસેની નર્મદા કેનાલમાં ઉતારીને સઘન શોધખોળ શરૂ કરી હતી. આ દરમિયાન મોડી રાત્રે ચારેયની લાશ મળી આવતા કેનાલમાંથી બહાર કાઢવામાં આવી હતી. પત્ની, બે સંતાનો સહિત પિતાના આપઘાત કરવા પાછળના કારણ અંગે પોલીસે તેમના પરિવારજનોની પૂછતાછ કરી હતી આ દરમિયાન વિષ્ણુજીના ખિસ્સામાંથી એક ચિઠ્ઠી મળી આવી હતી જેમાં તેમણે પોતાને ફેફસાની બિમારી હોવાથી ઘણા સમયથી મુશ્કેલીનો સામનો કરતા હતા તેમજ અનેક દવા-દારૂ સહિત ઇલાજ કરવા છતાં કોઇ ફર્ક પડ્યો ન હતો. રિક્ષાનો ધંધો પણ ન થતાં પરિવાર ખૂબજ આર્થિક સંકડામણ અનુભવતો હતો. આથી તેમણે તેની પત્નીને જિંદગીથી કંટાળી ગયા હોવાનું કહીને પરિવાર સાથે દુનિયાને છોડવાનું કહેતા તેમના દુખ સાથે ચારેય ભાગીદાર થવા તૈયાર થયા અને શનિવારે સવારથી જ ઘરેથી નીકળી ગયા અને આખો દિવસ પરિવાર સાથે રહ્યા બાદ સાંજના સુમારે વિષ્ણુજીએ પરિવાર સાથે સામુહિક આપઘાત કરતા હોવાનો તેમના ભાઇને ફોન કર્યો હતો. આ ફોન આવતાની સાથે જ ગ્રામજનોએ વિષ્ણુજીને શોધવા દોડધામ મચાવી દીધી હતી.